હર્ષિલઃ આજે ભારતના વડાપ્રધાન નરેન્દ્ર મોદી ભારત-ચીન સીમા પર સ્થિત હર્ષિલ સેનાના કેમ્પ ખાતે પહોંચ્યા હતા. અહીંયા તેમણે જવાનો સાથે દિવાળીના પર્વની ઉજવણી કરી હતી. વડાપ્રધાને અહીંયા જવાનોને સંબોધિત પણ કર્યા અને તેમના દેશ પ્રેમ અને જુસ્સાને સલામ કર્યા. અહીંયા 11 હજાર ફુટની ઉંચાઈ પર સ્થિત સેનાના બેઝ પર સેના પ્રમુખ અને આઈટીબીપીના ડીજી સાથે મુલાકાત કર્યા બાદ તેમણે જવાનો સાથે દિવાળી મનાવી, વડાપ્રધાન મોદીએ દીવાળીના અવસર પર મહાર રેજિમેન્ટના જવાનોને પહેલા તો મીઠાઈ ખવડાવી અને બાદમાં તેમની સાથે ફોટોઝ ક્લિક કરાવ્યા.